section_heading: Povijest istraživanja
paragraph_text: Prva speleološka istraživanja te prvu izradbu nacrta ponora proveo je francuski speleolog Édouard-Alfred Martel 1893. – 1896. Nakon talijanskih speleologa 1920-ih, geolog Mirko Malez s grupom zagrebačkih speleologa provodio je istraživanja 1960-ih i izradio detaljan nacrt. God. 1975. pazinski speleolozi ronioci zaronili su u završni sifon i otkrili 70 m dug nastavak potopljenoga dijela ponora s proširenim Mitrovim jezerom te vidljivim, ali neistraženim nastavkom. Drugo jamsko jezero, Martelovo jezero, sifonom je spojeno s Mitrovim jezerom.